Imperia cirklo

Imperia cirklo aŭ imperia distrikto, latine Circulus imperii germane Reichskreis, estis administra unuo en la Sankta Romia Imperio, regiona grupiĝo de pluraj teritorioj, por la komuna defendo, impost-kolektado kaj por la reprezentado en la organoj de la Imperio. La sistemo estis kreita en la imperia reformo de 1495 sub imperiestro Maksimiliano la 1-a por pli efika administrado de la Imperio.

Origine estis ses imperiaj cirkloj:
 la Bavaria cirklo, Bayerischer Reichskreis
 la Ŝvabia cirklo, Schwäbischer Reichskreis
 la Supra-Rejna cirklo, Oberrheinischer Reichskreis
 la (Malsuprarejna-)Vestfalia cirklo, (Niederrheinisch-)Westfälischer Reichskreis
 la Frankonia cirklo, Fränkischer Reichskreis
 la Saksia cirklo, pli poste Malsupra-Saksia cirklo, (Nieder-)Sächsischer Reichskreis

En 1512 aldoniĝis kvar pliaj:
 la Burgonja aŭ Burgundia cirklo, Burgundischer Reichskreis
 la Aŭstria cirklo, Österreichischer Reichskreis
 la Supra-Saksia cirklo, Obersächsischer Reichskreis
 la Elekto-Rejnlanda cirklo, Kurrheinischer Reichskreis

Plue ekzistis diversaj "sencirklaj" teritorioj, kiuj ne apartenis al iuj imperiaj cirkloj, inter alia la Svisa ĵurkomunumo kaj la landoj de la Bohemia krono.

 Vidu ankaŭ 
 Reĝlando Germanio

Kategorio:Sankta Romia Imperio
*
Kategorio:Institucioj de la Sankta Romia Imperio